**Қазақстан Республикасы Қаржы Министрінің «Сыра мен сыра сусындарын сәйкестендіру құралдарымен таңбалау және қадағалау**

**қағидаларын бекіту туралы»**

**Бағалау**

(бұдан әрі - Жоба)

**1. Қоғамдық-саяси салдарларды бағалау:**

Жобаны қабылдау теріс қоғамдық-саяси салдарға әкеп соқпайды, нарықтың ашықтығы мен мемлекеттік бақылаудың тиімділігін арттыруға, контрафактілік өнімнің үлесін төмендетуге ықпал етеді.

Алайда саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарды бағалау:**

Жобаны іске асыру алкоголь өнімінің айналымын мемлекеттік реттеу жүйесін одан әрі жетілдіруге ықпал етеді, сыра мен сыра сусындарын таңбалауда қолданылатын таңбалау және қадағалау тәртібін айқындайды, осы салада бірыңғай құқық қолдануды қамтамасыз етеді.

Жобаны қабылдау өзге де нормативтік құқықтық актілерге өзгерістер енгізуді талап етпейді, Қазақстан Республикасының Конституциясына сәйкес келеді және Қазақстан Республикасының заңнамасына қайшы келмейді.

**3. Ақпараттық салдарды бағалау:**

Жобаның ақпараттық салдары орташа деп бағаланады, өйткені жоба сыра мен сыра сусындарын таңбалауда қолданылатын таңбалау мен қадағалаудың ережелері мен тәртібін реттейді, бұл нарықтың ашықтығын арттыруға және контрафактілік өнімнің үлесін төмендетуге ықпал етеді.

Бұдан басқа, түсіндіру жұмыстарын жүргізу бойынша қажет болған жағдайда осы тақырып бойынша пресс-релиз ұсынылатын болады.

**4. Басқа салдарларды бағалау:**

Жобаны қабылдау тауарларды таңбалау және қадағалау жүйесінің сапалы жұмыс істеуін қамтамасыз етуге мүмкіндік береді, нарықтың ашықтығы мен мемлекеттік бақылаудың тиімділігін арттыруға, контрафактілік өнімнің үлесін төмендетуге ықпал етеді.

**Қазақстан Республикасының**

**Қаржы министрі М. Такиев**